stanford-oval/wikipedia huggingface dataset:
דייב גהאן

| --- | --- |

דייב גהאן בהופעה, פברואר 2010
 לידה:  9 במאי 1962 (בן 62) אסקס, אנגליה
 שם לידה:  David Callcott 
 מוקד פעילות:  בסילדון, אנגליה
 תקופת הפעילות:  מ-1980
 מקום לימודים:  South Essex College 
 עיסוק:  סולן להקת דפש מוד
 סוגה:  סינת'-פופ • רוק אלקטרוני • גל חדש • רוק אלטרנטיבי
 סוג קול:  בריטון, בריטון דרמטי 
 שפה מועדפת:  אנגלית 
 חברת תקליטים:  מיוט רקורדס, קולומביה רקורדס, אטלנטיק רקורדס 
 צאצאים:  Stella Rose 
 האתר הרשמי
 פרופיל ב-IMDb
 
דייב גהאן (באנגלית: Dave Gahan; נולד ב-9 במאי 1962 באסקס, אנגליה) הוא הסולן הראשי של להקת המוזיקה האלקטרונית הבריטית דפש מוד. במהלך השנים החל גם לכתוב חלק משירי הלהקה, וכן הוציא מספר אלבומי סולו.
ביוגרפיה > השנים הראשונות

גהאן נולד למשפחה ממעמד הפועלים. אמו סילביה הייתה כרטיסנית בחברת האוטובוסים של לונדון, ואביו, לן, היה נהג אוטובוס. לגהאן אחות, סו, המבוגרת ממנו בשנתיים. כשהיה בן שישה חודשים עזב אביו את הבית. שנתיים לאחר מכן הוריו התגרשו. מספר שנים לאחר מכן אמו התחתנה בשנית, ולגהאן נולדו שני אחים נוספים: פיטר ופיל. דייב וסו גודלו תחת הרושם שבעלה השני של אמם, ג'ק גהאן, היה אביהם הביולוגי. ג'ק נפטר בשנת 1972, כשגהאן היה בן עשר.
מעט לאחר מכן חזר אביו הביולוגי לחייהם של גהאן ומשפחתו, ובמשך כשנה נהג לבקר בביתם לעיתים קרובות, עד שנעלם שוב, הפעם לתמיד. מאז לא נוצר שוב כל קשר בינו לבין המשפחה. גהאן תיאר את אותה תקופה:
בשנים שלאחר מכן הפך גהאן לעבריין צעיר. פשעיו כללו גנבת רכבים, ונדליזם וריסוס כתובות גרפיטי על קירות. כתוצאה מכך הובא בפני בית משפט לנוער שלוש פעמים עוד בטרם מלאו לו 14 שנים.
לאחר שהפסיק את לימודיו בגיל 16, עבד בעבודות מזדמנות שונות, כגון מוכר של משקאות קלים, קופאי ופועל בניין. בשלב מסוים הוא התקבל ללימודים בקולג' לאמנויות של סאות'אנד, ולאחר שלוש שנות לימודים הוא זכה בפרס, אשר איפשר לו לקבל עבודות בתחום של עיצוב חלונות ראווה ומרכזי קניות.
ביוגרפיה > דפש מוד

במרץ 1980 הקימו וינס קלארק, מרטין גור ואנדרו פלטשר את להקת "Composition of Sound", כשקלארק היה הסולן וניגן בגיטרה, גור ניגן על הקלידים ופלטשר על הבס. קלארק ופלטשר עברו לאחר זמן קצר לנגן על סינתיסייזרים. באותה שנה הצטרף גהאן ללהקה, לאחר שקלארק שמע אותו מבצע את שירו של דייוויד בואי "Heroes". לאחר הצטרפותו שינתה הלהקה את שמה ל"דפש מוד", שם אותו הציע גהאן לאחר שנתקל במגזין אופנה צרפתי בשם זה.
מאז ועד היום הלהקה קיימת ופעילה, והיא נחשבת לאחת מהלהקות המצליחות ביותר שצמחו מ"הגל החדש" והנאו-רומנטי של שנות השמונים. הלהקה הוציאה עד היום שנים עשר אלבומי אולפן, וכן מספר אלבומי אוסף ואלבומי הופעה.
בעבר, גהאן הביע את מחאתו על כך שמעולם לא ניתנה לו ההזדמנות לכתוב שירים עבור הלהקה. ב-2004 הצהיר, שאם לא תינתן לו האפשרות לכתוב מחצית משירי האלבום הבא של הלהקה — האלבום לא ייצא. בסופו של דבר הושגה פשרה, וגהאן כתב שלושה שירים שהופיעו באלבום "Playing the Angel", שיצא ב-2005. שלושת השירים, שאחד מהם - "Suffer Well" - היה מועמד לפרס גראמי, התקבלו על ידי מעריצי הלהקה ברגשות מעורבים.
גהאן כתב שלושה שירים גם לאלבום האולפן השנים עשר של הלהקה, "Sounds of the Universe", שיצא ב-2009. כמו כן, הוא כתב את המילים לשיר "Oh Well", שיצא כבי-סייד, כשאת הלחן לשיר כתב מרטין גור. הייתה זו הפעם הראשונה והיחידה עד כה שבה שיתפו השניים פעולה בכתיבת שיר.
ביוגרפיה > קריירת סולו

בשנת 1997 השתתף גהאן באלבום המחווה ללהקת "רוקסי מיוזיק", וביצע במסגרתו את השיר "A Song For Europe".
ב-2003 יצא אלבום הסולו הראשון שלו, "Paper Monsters", שאת שיריו כתב ביחד עם חברו הגיטריסט נוקס צ'אנדלר. בעקבות האלבום יצא גהאן לסיבוב הופעות עולמי (כולל הופעה בפסטיבל גלסטונברי בשנת 2003), שבו שילב את שירי אלבום הסולו שלו עם שיריה המוכרים של "דפש מוד". האלבום זכה להצלחה בינונית. הסינגל הראשון מתוכו, "Dirty Sticky Floors", הגיע למקום ה-18 במצעד הסינגלים הבריטי. האלבום עצמו הגיע בשיאו למקום ה-36 במצעד האלבומים הבריטי ולמקום ה-127 בלבד במצעד האלבומים האמריקאי, וזכה להצלחה הגדולה ביותר בגרמניה ובשוודיה, שם הגיע למקום ה-5 במצעד האלבומים. ב-2004 יצא DVD בהופעה חיה בשם "Live Monsters".
אלבום הסולו השני שלו, "Hourglass", יצא בשנת 2007. האלבום הוקלט באולפן ההקלטות של גהאן בניו יורק, ושיריו נכתבו על ידי גהאן עצמו, בשיתוף עם אנדרו פילפוט וכריסטיאן אייגנר. בדומה לקודמו, גם אלבום זה זכה להצלחה בינונית בלבד. הסינגל הראשון מתוכו, "Kingdom", הגיע למקום ה-44 במצעד הסיגלים הבריטי. האלבום הגיע בשיאו למקום ה-50 במצעד האלבומים הבריטי, למקום ה-120 במצעד האלבומים האמריקאי ולמקום השני במצעד הגרמני ("דפש מוד" זכתה מאז ומתמיד להצלחה גדולה מאוד בגרמניה).
הוידאו קליפ לסינגל השני מתוך האלבום, "Saw Something / Deeper and Deeper", צולם במלון צ'לסי בניו יורק, שבו מצאה את מותה בת הזוג של סיד וישס, ננסי. גהאן היה מעריץ של וישס בסוף שנות השבעים.
בדצמבר 2007 יצא אלבום בהופעה חיה, "Live from SoHo", שנמכר בלעדית ב-iTunes, ומכיל שבעה שירים שבוצעו במהלך הופעה חיה של גהאן בחנות של אפל ברובע סוהו בניו יורק, באוקטובר של אותה שנה.
ביוגרפיה > חייו האישיים

גהאן מתגורר בניו יורק משנת 1997. הוא תיאר את ניו יורק כמקום הראשון שבו הרגיש כמו בבית. כיום הוא חי עם אשתו השלישית, ג'ניפר, בתם המשותפת ובנה של ג'ניפר מקשר קודם. יש לו גם בן מנישואיו הראשונים לאהבת נעוריו, ג'ואן. נישואיו לאשתו השנייה, תרזה, נמשכו פחות מארבע שנים. ג'ואן ותרזה מופיעות בסרט הדוקומנטרי "101", המתעד הופעה של "דפש מוד". ג'ניפר מופיעה בווידאו קליפ לסינגל "Suffer Well", פעם בתור מלאך ופעם בתור עצמה.
גהאן היה מכור בעבר להרואין. באוגוסט 1995 ניסה להתאבד על ידי חיתוך ורידיו. גהאן הכחיש את השמועות לפיהן ניסה להתאבד שוב, כשנמצא מחוסר הכרה בשל צריכת מנת יתר של סמים, במלון בלוס אנג'לס במאי 1996. האלבום "Ultra" של "דפש מוד" יצא רק לאחר שגהאן עבר תהליך של גמילה מסמים. מערכת היחסים שלו עם אשתו ג'ניפר, בעצמה מכורה לסמים שנגמלה, היוותה השפעה חיובית על חייו בשנים האחרונות.
ב-12 במאי 2009, יומיים לאחר פתיחת סיבוב ההופעות העולמי של "דפש מוד" באצטדיון רמת גן, אושפז גהאן בבית חולים באתונה, שם הייתה אמורה להיות ההופעה הבאה של הלהקה, לאחר שחש ברע. הופעותיה הבאות של הלהקה בוטלו, ובאתר הרשמי של הלהקה נכתב, כי גהאן סובל מדלקת חמורה במעיים ובקיבה, וכי הוא עובר בדיקות נוספות. מאוחר יותר פורסם, כי גהאן עבר בהצלחה ניתוח להסרת גידול ממאיר בשלפוחית השתן. הלהקה חידשה את סיבוב ההופעות ב-8 ביוני, לאחר הפסקה של חודש.
במרץ 2015 בנו של גהאן, ג'ק, התחתן בקיסריה עם סיגל ממיס, צעירה ישראלית מנהריה. גהאן עצמו נכח בחתונה.
דיסקוגרפיה

לרשימת האלבומים והסינגלים של דפש מוד, ראו: דפש מוד - דיסקוגרפיה.
דיסקוגרפיה > אלבומי אולפן

Paper Monsters ‏(2003)
Hourglass ‏(2007)
דיסקוגרפיה > אלבומי הופעה חיה

Soundtrack to Live Monsters ‏(2004)
Live from SoHo ‏(2007)
דיסקוגרפיה > סינגלים

Dirty Sticky Floors ‏(2003)
I Need You ‏(2003)
Bottle Living / Hold On ‏(2003)
Kingdom ‏(2007)
Saw Something / Deeper and Deeper ‏(2008)
דיסקוגרפיה > DVD

‏Live Monsters ‏(2004)
הערות שוליים

↑  The Big Uncertainty Of Depeche Mode's Dave Gahan, באתר Jaakko's Depeche Mode page
↑  Dan Aquilante,‏ Q&A: DAVE GAHAN, באתר עיתון ניו יורק פוסט, 19 באפריל 2009
↑  אור ברנע, "דפש מוד" מבטלת עוד ארבע הופעות, באתר ynet, 14 במאי 2009
↑  עינב שיף‏, דפש מוד חוזרים להופיע - וואלה תרבות, באתר וואלה, 9 ביוני 2009
↑  רן בוקר, הבה נגילה: בנו של דייב גהאן התחתן בישראל, באתר ynet, 22 במרץ 2015
| דפש מוד |
| --- | --- | --- |
| מרטין גור • דייב גהאן • אנדרו פלטשר  חברי עבר: וינס קלארק • אלן ויילדר | מרטין גור • דייב גהאן • אנדרו פלטשר  חברי עבר: וינס קלארק • אלן ויילדר |  |
| אלבומי אולפן | Speak & Spell (1981) • A Broken Frame (1982) • Construction Time Again (1983) • Some Great Reward (1984) • Black Celebration (1986) • Music For The Masses (1987) • Violator (1990) • Songs of Faith and Devotion (1993) • Ultra (1997) • Exciter (2001)  • Playing the Angel (2005) • Sounds of the Universe (2009)• Delta Machine (2013)  • Spirit (2017)  • Memento Mori (2023)  |  |
| אוספים | People Are People (1984) • The Singles 81-85 (1985) • Catching Up With Depeche Mode (1985) • The Singles 86>98 (1998) • Remixes 81-04 (2004) • The Best Of - Volume 1 (2006) • |  |
| הופעה | 101 (1989) • Songs of Faith and Devotion Live (1993) • Recording The Angel (2006) • Recording The Universe (2009) |  |
| סינגלים | Dreaming of Me • New Life • Just Can't Get Enough • See You • The Meaning of Love • Leave in Silence • Get the Balance Right! • Everything Counts • Love, In Itself • People are People • Master & Servant • Blasphemous Rumours/Somebody • Shake the Disease • It's Called a Heart • Stripped • A Question of Lust • A Question of Time • Strangelove • Never Let Me Down Again • Behind the Wheel • Little 15 • Personal Jesus • Enjoy the Silence • Policy of Truth • World in my Eyes • I Feel You • Walking in my Shoes • Condemnation • In Your Room • Barrel of a Gun • It's No Good • Home • Useless • Only When I Lose Myself • Dream On • I Feel Loved • Freelove • Goodnight Lovers • Precious • A Pain that I'm Used To • Suffer Well • John the Revelator/Lillian • Martyr • Wrong • Peace • Fragile Tension / Hole to Feed • Heaven • Soothe My Soul |  |
ראו גם: יאזו • אירייז'ר • סינת' פופ • אנטון קורבין
| --- | --- |
בקרת זהויות :  PLWABN: 9810564892905606  BnF: cb14524126x (data)  GND: 135323282  ISNI: 0000 0001 1476 3197  LCCN: no2004097439  MusicBrainz: d547b148-cf1f-421b-9464-ce7411ba44b8  NKC: ola2002152005  SUDOC: 077721985  VIAF: 84964375   WorldCat (עם VIAF): 84964375 
גהאן בהופעה ברויאל אלברט הול, פברואר 2010
מינה ויצמן

| --- | --- |
אין תמונה חופשית
 לידה:  1889 מוטלה, האימפריה הרוסית 
 פטירה:  יוני 1925 (בגיל 36 בערך) 
 מקום קבורה:  בית הקברות טרומפלדור 
 תפקידים:  רופאה 
 
מינה ויצמן (לאחר נישואיה: מינה ויצמן-לאו; 1889 - יוני 1925) הייתה רופאה, מהסטודנטיות הראשונות לרפואה באירופה, מרגלת בקהיר, בשליחות האימפריה העות'מאנית, באמצעות מפעיל גרמני כנגד השלטון הבריטי (1915–1918), מהרופאות הראשונות בארץ ישראל, רופאה מיילדת בבית החולים הדסה (היה קרוי: בית החולים מאיר רוטשילד) בירושלים בתקופת השלטון העות'מאני בארץ ישראל, אחותו של נשיא מדינת ישראל הראשון חיים ויצמן.
ביוגרפיה

ויצמן נולדה בעיירה מוטול שבפלך גרודנה של האימפריה הרוסית, בחבל פּוֹלֶסיה על יד פינסק (כיום בבלארוס), בתם של רחל לאה לבית צ'מרינסקי ועוזר ויצמן, סוחר יערות וחסיד סטולין. מינה הייתה ה-14 מבין 15 הילדים במשפחתה (3 נפטרו בילדותם), שרבים מהם התבלטו, בהם הכימאים משה ויצמן, אנה ויצמן והמוזיקאית גיטה דוניה-ויצמן.
ב-1895 עברה המשפחה לפינסק כנראה בגלל עיסוקיו הרבים של אב המשפחה.
בצעירותה הצטרפה ויצמן לתנועת הבונד הסוציאליסטית. עם סיום לימודיה בגימנסיה, נסעה מינה לברלין, שם למדה רפואה ב-אוניברסיטת הומבולדט של ברלין. ויצמן נחשבה לפורצת דרך, שכן עד תחילת המאה ה-20 מקצוע הרפואה היה נחלתם הבלעדית של הגברים, נשים עסקו בסיעוד ובמיילדות אך לא הורשו ללמוד רפואה באוניברסיטאות בעולם
עלייה לארץ ישראל

בשנת 1913 עלתה לארץ ישראל התיישבה בירושלים, ועבדה כרופאה. ויצמן הייתה האחות השנייה מבין 10 האחיות והאחים לבית ויצמן שעלו לישראל.
בירושלים, פגשה ויצמן את קצין המודיעין הגרמני, קורט פריפר (ב-גרמנית: Curt Prüfer) אשר גורש על ידי הבריטים, מקהיר בתחילת מלחמת העולם הראשונה
פריפר צורף למטהו של אחמד ג'מאל פאשה, השליט העותמאני בארץ ישראל. פריפר קיבל תואר של סגן קונסול, אך היה בפועל קצין מודיעין. פריפר סייע בהתוויית התוכנית למתקפה העותמאנית-גרמנית על תעלת סואץ, מה שנודע כ-המערכה על תעלת סואץ במלחמת העולם הראשונה ולאחר כישלונה, הוטל עליו להקים רשת ריגול במצרים ולהצית מרד מוסלמי ברחבי האימפריה הבריטית.
עלייה לארץ ישראל > בקהיר

פריפר ניצל את העובדה שבתחילת המלחמה גורשו מארץ ישראל למצרים כל הנתינים של מדינות זרות שלא קיבלו אזרחות עותמאנית. פריפר הציע לכמה מהם לרגל אחר הבריטים במצרים – והד"ר מינה ויצמן הייתה אחת מהם. כסוציאליסטית וכיהודיה, ויצמן שנאה את שלטון הצאר ברוסיה בגלל רדיפות היהודים שם ולכן הייתה מוכנה לפעול למען אויביו הגרמנים.
ויצמן הגיעה למצרים (שהייתה תחת שליטת הממלכה המאוחדת), ל-קהיר בתחילת 1915, והחלה לעבוד כרופאה. במהרה השתלבה בחיי החברה של קהיר. עובדה זאת סייעה בידה לאסוף מידע רב על הצבא הבריטי במצרים, אך במבצע הריגול של פריפר הייתה נקודת תורפה משמעותית: המרגלים ששיגר נדרשו לשלוח אליו את המידע שאספו, באמצעות השגרירות הגרמנית ברומא. איטליה אומנם נכנסה למלחמת העולם הראשונה, לצד צרפת ואנגליה, אבל רק במאי 1915. עד אז הייתה איטליה נייטרלית והשגרירות הגרמנית ברומא פעלה כסדרה.
ויצמן הגיעה לאיטליה, כאשר נשלחה ללוות חייל צרפתי פצוע קשה, שהוחזר לצרפת – ומייד התקשרה עם השגרירות הגרמנית כדי למסור לשגריר את כל המידע שאספה. ויצמן לא ידעה שהשגרירות הייתה תחת מעקב הדוק של המודיעין הבריטי, שחשף את התקשרות מינה עם השגריר. היא נעצרה מייד, נשלחה למלטה ומשם הועברה לכלא במצרים.
עלייה לארץ ישראל > בארץ ישראל

לא ברור כיצד נחלצה ויצמן מגזר דין מוות, או ממאסר ממושך, אולם ויצמן גורשה לאירופה ומשם חזרה לארץ ישראל. מיד עם שובה לירושלים, התקבלה מינה לעבודה כרופאה-מיילדת בבית החולים "הדסה", שהופעל במבנה הישן של בית החולים רוטשילד, ברחוב הנביאים מספר 37 בירושלים.
בנובמבר 1918 נפתח בית החולים מחדש תחת הניהול של ארגון נשות הדסה, בשמו החדש "בית החולים רוטשילד- הדסה". לאחר המלחמה שופץ בית החולים בעזרת משפחת רוטשילד, ונוספו שני בניינים חדשים ותוקנה מערכת הביוב. בית החולים הכיל 90 מיטות, ב-1935 הגיע מספרן ל-190.
ויצמן התגוררה ברחוב החבשים 11 לאחר ששכרה דירה מ-אליעזר בן-יהודה, שהתגורר בקומה השנייה. בהמשך, פגשה את בעלה לעתיד, אלפרד נואל לאו, נוצרי בריטי אשר סיים את מלחמת העולם הראשונה בדרגת קפיטן, נשאר בארץ ישראל והצטרף לצוות המינהלי של הנציב העליון, כסגן מושל מחוז ירושלים.
הזוג היה חשוך ילדים.
ויצמן נפטרה ביוני 1925, ונקברה בבית הקברות טרומפלדור בתל אביב.
האחים ויצמן

(לפי שנת הולדתם-ן)
מרים ויצמן - התגוררה ב-לונדון (1871-1950)
פייבל ויצמן, עלה לארץ ישראל ב-1920 (1872-1940)
חיים ויצמן (1874-1952)
חיה ויצמן-ליכטנשטיין, אשת חינוך, עלתה לארץ ישראל בנובמבר 1921 (1879-1957)
משה ויצמן, היה פרופסור לכימיה, ראש המחלקה לכימיה אורגנית באוניברסיטה העברית בירושלים, עלה לארץ ישראל ב-1922 (1878-1959)
פרומה ויצמן, הייתה רופאת שיניים, עלתה לארץ ישראל ב-1913 (1880-1947). אשת אשר זליג ויצמן
שמואל ויצמן, נאשם בחבלה, ונאסר ב-1930 על ידי המשטרה החשאית ברוסיה. הוצא להורג כמרגל (1882-1939)
אנה ויצמן, הייתה פרופ' לכימיה במכון ויצמן (1886-1963)
גיטה דוניה-ויצמן, עלתה לארץ ישראל ב-1911 (1887-1975). אשת טוביה דוניה
מאשה ויצמן, רופאה, עלתה למדינת ישראל ב-1956 (1898-1974)
מינה ויצמן (1889-1925)
יחיאל ויצמן, היה אגרונום, עלה לארץ ישראל ב-1914 (1892-1957)
ראו גם

התקופה העות'מאנית בארץ ישראל
לקריאה נוספת

"הרופאה ממוסקבה" - תמונת משפחת ויצמן / ראו מינה ויצמן (בתמונה) - אתר מכון ויצמן - אתר הקסם המדעי: חדשות המדע, תגליות מדעיות חדשות ומידע לציבור מבית מכון ויצמן למדע
הערות שוליים

↑  מינה ויצמן - תאריך לידה: 1925 jewage.org/wiki/he/Profile
↑  צפורה שחורי-רובין, רופאות ראשונות בארץ ישראל 1900-1918
↑  דואר היום, 18 במרץ 1920
↑  קרב צמח "בתחנה בצמח עמד קטר" / להאזנה השידור המתייחס למינה ויצמן, מגיש:יצחק נוי, שבת עולמית, 13 באוקטובר 2018, בין השעות 8–9 בבוקר)
↑  ד"ר מינה ויצמן אתר: מוטלה שלי, עריכת המאמר: בני גבריצמן
↑  "ד"ר בת שבע יוניס גוטמן אם-טיפוס לרפואה ציונית בארץ ישראל בשלהי התקופה העות'מאנית" צפורה שחור-רובין
↑  "בביתו במדבר" ראו: מדוע פרופר וייל נחוצים לספר ישראל היום, רונן דורפן, 8 ביוני 2017
↑   יצחק לאור, משהו אצילי יותר מן התככים הוולגריים של המרגל, באתר הארץ, 14 באוגוסט 2017
↑  בין השנים 1886–1922 הייתה מצרים קולוניה בריטית, המלך פואד הראשון קיבל עצמאות למצרים מהבריטים
↑  ד"ר מינה ויצמן-לאו
ד"ר מינה ויצמן-לאו Grave Site
↑   אילן ליאור, שיקום בית העלמין טרומפלדור בתל אביב משיב את סיפוריו לחיים, באתר הארץ, 19 באוקטובר 2014
↑  שנים עשר האחים  חנות הספרים של איתמר, דף מידע מספר 163 10 ביולי 1914
↑  פייבל ויצמן פייבל ויצמן — JewAge
| חיים ויצמן |
| --- | --- | --- |
| משפחתו | משה ויצמן (אח) • אנה ויצמן (אחות) • חיה ויצמן-ליכטנשטיין • טוביה דוניה (גיס) • יחיאל ויצמן (אח) • מינה ויצמן (אחות) • אשר זליג ויצמן (גיס) • גיטה דוניה-ויצמן (אחות) • ורה ויצמן (רעיה) • עזר ויצמן (אחיין) • סופיה גצובה (ארוסה) |  |
| הנצחה | מכון ויצמן למדע • יד חיים ויצמן • גן חיים • כפר הנשיא • אשל הנשיא • פרס ויצמן למחקרים במדעים מדויקים • רחוב ויצמן (כפר סבא) • כיכר ויצמן |  |
| שונות | Clostridium acetobutylicum • בית חיים ויצמן • הסכם ויצמן-פייסל |  |
| --- | --- |
בקרת זהויות :  GND: 127508864  ISNI: 0000 0000 1551 6115  VIAF: 10870343   WorldCat (עם VIAF): 10870343 
בית משפחת ויצמן ב-מוטול
בית החולים מאיר רוטשילד ברחוב הנביאים 37, (מאוחר יותר "בית החולים הדסה") - בו עבדה ויצמן כרופאה מיילדת
סטיב ווזניאק

| --- | --- |

 לידה:  11 באוגוסט 1950 (בן 74) ארצות הברית סן חוזה, קליפורניה, ארצות הברית 
 שם לידה:  Stephan Gary Wozniak 
 ענף מדעי:  הנדסת חשמל, הנדסת תוכנה, חישוב, הוראה 
 מקום לימודים:  תיכון הומסטד (1968)  אוניברסיטת קליפורניה בברקלי  אוניברסיטת קולורדו  קולג' דה אנזה  אוניברסיטת קולורדו בולדר 
 מוסדות:  אפל  היולט פקארד  האוניברסיטה לטכנולוגיה של סידני  Atari, Inc. 
 פרסים והוקרה:  מדליית הובר (2013)  היכל התהילה הלאומי לממציאים (2000)  עמית מוזיאון היסטוריית המחשב (1997)  המדליה הלאומית לטכנולוגיה וחדשנות (1985)  פרס גרייס הופר (1979)  פרס הינז 
 בן או בת זוג:  ג'אנט היל (אוגוסט 2008–?) 
 woz.org
 תרומות עיקריות
 ממייסדי חברת אפל ומחלוצי מהפכת המחשב האישי
 
סטיבן גארי "סטיב" ווזניאק (באנגלית: Stephen Gary "Steve" Wozniak, מכונה גם Woz; נולד ב-11 באוגוסט 1950) הוא אחד מחלוצי מהפכת המחשוב האישי, מורה, מהנדס, תוכניתן, נדבן ויזם אמריקני. ב-1976 הקים ווזניאק את חברת אפל, ביחד עם סטיב ג'ובס ורונלד ויין.
ביוגרפיה

ווזניאק נולד בסן חוזה שבקליפורניה, בנם של מרגרט (לבית קרן) וג'ייקוב פרנסיס ״ג'רי״ ווזניאק. הוא ממשפחה נוצרית ממוצא אוקראיני ושווייצרי מצד אביו, וגרמני, אירי ואנגלי מצד אמו. אביו של ווזניאק שעבד כמהנדס בחברת לוקהיד, עורר את חיבתו למכשירים אלקטרוניים ואלקטרוניקה. השראה נוספת לחשיבה חופשית, המצאות וחופש יצירתי שאב ווזניאק מדמותו הבדיונית של טום סוויפט, גיבור סיפורי הרפתקאות בדיוניות.
ווזניאק החל לעסוק באלקטרוניקה מגיל צעיר. בשנת 1975, אחרי שנשר מלימודיו באוניברסיטת קליפורניה בברקלי, החל לעבוד עם סטיב ג'ובס, ידידו משנים, על פיתוח מחשב אישי.
ווזניאק וג'ובס מכרו פריטים מרכושם, כמו המחשבון המדעי של HP של ווזניאק והפולקסווגן מיניוואן של ג'ובס, וגייסו 1,300 דולר כדי להרכיב את האב-טיפוס במוסך של ג'ובס. האב-טיפוס כלל צג (רוב המחשבים האחרים השתמשו במערכות מתגים), מעבד ולוח מעגלים שהורכבו במחשב מראש, ולא דרשו הרכבה על ידי הקונה. ב-1 באפריל 1976 הקימו ווזניאק, ג'ובס ורונלד ויין חברה חדשה בשם אפל. המחשב כונה, בהתאם, Apple I.
ווזניאק עזב את משרתו ב-HP בעקבות דרישתו של מרקולה ובעקבות מכירת 25 מחשבי Apple I יכול היה לעסוק במשרה מלאה בפיתוח דגם מחשב מתקדם יותר, Apple II, שבו תיקן כמה מהחולשות שהתגלו בדגם הראשון. העיצוב החדש שלו שימר את רוב המאפיינים: פשטות ושימושיות. הוא הוסיף גרפיקה בהפרדה משופרת עם צג שהציג תמונות ולא רק אותיות. בשנת 1978 הוסיף ווזניאק כונן תקליטונים ורנדי וויגינטון כתב מערכת הפעלה פשוטה למחשב.
נוסף לעיצוב החומרה, כתב ווזניאק גם את רוב התוכנות למחשב החדש. הוא כתב מפרש BASIC, משחק ברייק-אאוט (ששימש תירוץ נאה להוספת קול למחשב) קוד לבקרת כונן הדיסק, ועוד. Apple II היה המחשב האישי הראשון שנועד לקהל הרחב. הוא זכה להצלחה רבה והיה מהגורמים למהפכת המחשוב האישי.
בשנת 1980 הונפקה אפל בבורסה וצמד המקימים הפכו למיליונרים.
במשך שנים היה Apple II מקור ההכנסה העיקרי של אפל, והבטיח את הישרדותה בזמנים הקשים שבאו בעקבות הפיתוח הכושל של Apple III ו"ליסה", ואיפשר את זמן הפיתוח הנדרש למחשב המקינטוש. בתקופה זו פחתה פעילותו של ווזניאק בחברה. הוא שב ללימודים באוניברסיטת ברקלי והשלים את התואר במדעי המחשב והנדסת אלקטרוניקה בשנת 1982. בשנת 1983 החליט לשוב ולפעול כמפתח באפל, אך לא היה מעוניין בתפקיד החורג מזה של מהנדס מחשבים.
בשנת 1985 עזב ווזניאק את אפל סופית , וזמן לא רב אחרי כן נאלץ גם ג'ובס לעזוב את החברה. ווזניאק פנה להוראה בבית ספר יסודי ולפעילות צדקה בתחום החינוך.
בספטמבר 2000 הוכנס ווזניאק להיכל התהילה הלאומי לממציאים.
בספטמבר 2006 הוציאה לאור הוצאת W. W. Norton את ספרו האוטוביוגרפי, iWoz: From Computer Geek to Cult Icon: How I Invented the Personal Computer, Co-Founded Apple, and Had Fun Doing It, בשיתוף עם הסופרת ג'ינה סמית'.
בשנת 2009 התמודד בעונה השמינית של תוכנית המציאות האמריקאית, רוקדים עם כוכבים, והיה למודח הרביעי.
בדצמבר של שנת 2023 קיבל אזרחות סרבית מנשיא סרביה אלכסנדר ווצ'יץ' והכריז על עצמו כסרבי.
הון וחיים אישיים

בשנת 2011, נאמד הונו של ווזניאק ב-100 מיליון דולר.
ווזניאק נשוי ואב לשלושה ילדים.
הערות שוליים

↑  anat, אפל - התפוח שעשה היסטוריה, באתר אינטראקטיב ישראל, ‏2022-09-22
↑  Steve Wozniak Net Worth, TheRichest, ‏2012-05-25 (באנגלית אמריקאית)
| --- | --- |
בקרת זהויות :  NLI: 987007378680105171  PLWABN: 9810569946005606  BIBSYS: 10007702  BnF: cb165509429 (data)  CiNii: DA04970905  dblp: 189/4223  GND: 132222361  ISNI: 0000 0001 1048 326X  LCCN: n94005735  LNB: 000268357  NDL: 00477526  NKC: jx20070629003  NLA: 42290793  NLK: KAC200801162  NTA: 071962298  SNAC: w6k4862w  SUDOC: 070392870  Trove: 1457467  VIAF: 266183231   WorldCat (עם VIAF): 266183231 
סטיב ווזניאק, 10 ביוני 2005
טרייסי פולן

| --- | --- |

 לידה:  פולן עם בעלה מייקל ג'יי פוקס בטקס פרסי האמי ה-40 בפריים טיים ב-1988. לונג איילנד, ארצות הברית 
 מדינה:  ארצות הברית 
 תקופת הפעילות:  מ-1982 
 מקום לימודים:  מכון לי סטרסברג לתיאטרון ולקולנוע  תיכון סיוסט 
 בן או בת זוג:  מייקל ג'יי פוקס (1988–?) 
 צאצאים:  Sam Fox, Schuyler Fox, Aquinnah Fox, Esmé Fox 
 מספר צאצאים:  4 
 פרופיל ב-IMDb
 
טרייסי ג'ו פולן פוקס (באנגלית: Tracy Jo Pollan Fox; נולדה ב-22 ביוני 1960) היא שחקנית יהודייה-אמריקאית.
ביוגרפיה > ראשית חייה

פולן נולדה למשפחה יהודית ב-22 ביוני 1960 באי לונג איילנד שבמדינת ניו יורק. הוריה הם קורקי וסטיבן פולן, ויש לה אח אחד, מייקל. היא למדה בבית הספר התיכון סיוסט, וסיימה את לימודיה בבית הספר דלטון במנהטן, ניו יורק. היא למדה משחק בסטודיו הרברט ברגהוף ובמכון לי סטרסברג לתיאטרון ולקולנוע.
ביוגרפיה > חיים אישיים

פולן פגשה את ג'יי פוקס בעת שעבדה על "קשר משפחתי", ולאחר שפתחה מערכת יחסים במהלך הפקת הסרט "אורות גדולים, עיר גדולה", הם נישאו ב-16 ביולי 1988. יש להם ארבעה ילדים משותפים: בן, סם, אקווינה קתלין ושוילר פרנסס. הם מתגוררים במנהטן.
פילמוגרפיה > בקולנוע

| שנה | שם | תפקיד |
| --- | --- | --- |
| 1983 | מותק זה אתה | לסלי |
| 1987 | הארץ המובטחת | מרי דיילי |
| 1988 | אורות בהירים, עיר גדולה | ויקי אלאש |
| 1992 | זרה בתוכנו | מארה |
פילמוגרפיה > בטלוויזיה

| שנה | שם | תפקיד |
| --- | --- | --- |
| 1982 | For Lovers Only |  |
| 1983 | Sessions | לזלי |
| 1983 | Trackdown: Finding the Goodbar Killer | אלין גרפטן |
| 1984 | A Good Sport | סוזן |
| 1984 | The Baron and the Kid | מרי בת' פיליפס |
| 1984 | ABC Afterschool Special | ג'ן |
| 1986 | The Little Sister | ניקי דייביס |
| 1985–1987 | קשרי משפחה | אלן |
| 1986 | American Playhouse | ניקי דייביס |
| 1987 | The Abduction of Kari Swenson | קרי סווסון |
| 1987 | A Special Friendship | אליזבת' ואן לו |
| 1990 | The Kennedys of Massachusetts | קת'לין קנדי |
| 1990 | Fine Things | ליז אורלי |
| 1993 | Dying to Love You | ליסה אן רון |
| 1994 | Children of the Dark | קים הריסון |
| 1997–1998 | ספין סיטי | רני מילר |
| 1999 | Anna Says | אנה |
| 2000 | חוק וסדר: מדור מיוחד | הארפר אנדרסון |
| 2003 | Hench at Home | קאי הנץ' |
| 2003 | First to Die | לינדסי בוקסר |
| 2009 | מדיום | קייתלין לינץ' |
| 2009 | Natalee Holloway | בת' הולווי |
| 2010 | חוק וסדר: כוונה פלילית | פטריקה קרוזו |
| 2011 | Justice for Natalee Holloway | בת' הולווי |
| 2013 | The Michael J. Fox Show | קלי |
| 2016 | Nightcap | בתפקיד עצמה |
| 2020 | Goodbye, Jonathan! | ברברה |
| 2022 | להמציא את אנה | שרי ריד |
פילמוגרפיה > בתיאטרון

| שנה | שם | תפקיד |
| --- | --- | --- |
| 1980–1981 | אלבום | פגי |
| 1985 | חבילת שקרים | ג'ולי ג'קסון |
| 1988 | אישה בראש | לוסי |
| 1992 | הנשים של ג'ייק | מולי (בת 21) |